انا مشتقالك كد ما الي اجروح
اطيبهن واحس يفزن اعناد
تدري شلون حالي لمن اتروح
مثل حال العراق ابلاية بغداد
يمي انت الوقت مالك غرض بي
خليها على الله هي تصفى
انا من الكاك ايب وياي فانوس
اعرف من الزمك كلشي يطفى
احبك س اشوفك كلش ابعيد
لان ما يوصلك جف امنياتي
حلوكلش وحتى من الفظ اسمك
سنة يضل طعم الحروف بلهاتي
سولفلي بعد محتاجك اهواي
محتاجك ابكد ما فاركتني
رحت كم يوم عني وتعرف شصار
عشر اسنين يمكن كبرتني
فرق اعيونك اعلى الوادم اهواي
لذلك من تمر صعبة اهمة يمشون
بحيث انت تبين انت اعيونك اكبار
واليمك شلع ما عدهم اعيون
احبك مو حجاية بشعري تنكال
احبك صوت حسرة ابين الانفاس
لان حبك احساس بروحي موجود
وبعد ما الكة كلمة اتوصف الاحساس
من اتمرنة خصرك لا تجيبة
عن اعيوني ذني كون تخفي
انا كل العلي ردت انصحك
لان من اخذة م اقبل انطي